Na podlagi 6. člena Pravilnika o priznanjih Zveze športnih društev Polzela z dne 31. 1. 2020 Zveza športnih društev Polzela objavlja

**JAVNI RAZPIS**

**za zbiranje predlogov za podelitev priznanj**

**Zveze športnih društev Polzela za leto 2021**

 **Vrsta priznanj**

Priznanja zveze so: priznanja za športne dosežke, priznanja za pomemben prispevek pri razvoju športa v Občini Polzela in jubilejna priznanja. Za športne dosežke se podelijo naslednja priznanja: zlata plaketa zveze, srebrna plaketa zveze, bronasta plaketa zveze in priznanje zveze. Za pomemben prispevek pri razvoju športa v Občini Polzela se podeli naslednje priznanje: zlata plaketa zveze. Za jubileje se podelijo naslednja priznanja: zlati znak zveze, srebrni znak zveze in bronasti znak zveze.

 **Merila za podelitev**

Za priznanje lahko kandidirajo športniki, športne ekipe in športni delavci, ki tekmujejo ali delujejo v športnih društvih ali drugih organizacijah s sedežem v Občini Polzela, športniki in športni delavci s stalnim bivališčem v Občini Polzela, ki tekmujejo ali delujejo v športnih društvih zunaj Občine Polzela, ter športna društva s sedežem v Občini Polzela.

Priznanje se podeli posameznikom, ekipam in društvom ali drugim organizacijam za dosežene športne uspehe, dolgoletno delo na področju športa in izjemne prispevke k razvoju in popularizaciji športa v Občini Polzela.

 **Predlagatelji**

Za posamezno priznanje lahko kandidate predlagajo športna društva ali druge organizacije, organi, zveze, javni zavodi s področja vzgoje in izobraževanja, organi Občine Polzela ter posamezniki.

**Predlog za podelitev**

Predlog za podelitev priznanja mora vsebovati podatke o vrsti predlaganega priznanja in o predlaganem kandidatu (ime in priimek, rojstne podatke, naslov stalnega bivališča, ime društva oziroma organizacije, iz katere prihaja, fotografijo, če je kandidat posameznik, oziroma podatke o društvu ali drugi organizaciji (naziv, sedež), obrazložitev predloga ter predlagateljeve podatke).

 **Oblika, naslov in rok**

Predlog za podelitev priznanja se pošlje na predpisanem obrazcu z zahtevanimi podatki na Zvezo športnih društev Polzela, na e-naslov: kapitlerivan@gmail.com ali po klasični pošti na naslov: Zveza športnih društev Polzela, Malteška cesta 28, 3313 Polzela, v roku 15 dni po objavi.

 **Obrazec in pravilnik**

K javnemu razpisu je priložen obrazec »Predlog za podelitev priznanja Zveze športnih društev Polzela«. Dodatna merila za podelitev priznanj so navedena v Pravilniku o priznanjih Zveze športnih društev Polzela z dne 31. 1. 2020, ki je priložen k javnemu razpisu.

Zveza športnih društev Polzela

 Ivi Kapitler, predsednik